id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms ms nl id id pl id id id id id id id id id ms id id id ms ms ms ms id id ms id ms id id id id id ms id ms ms ms id ms id ms id ms ms ms ms id id id id en id id id ms id ms ms ms id ms ms id id id ms ms ms ms ms id id id id id id id id id hy hy hy eo id eo id ms sl ms ms id fi it fr ms it fr en ms ms en en en en en en en en en en id id id id id en id id jv ms id id it es id id en id ms ms ms ms ms ms
Penjagaan Ibu Selepas Bersalin: Ini 7 Perkara Yang Ibu Sering Abaikan!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
7 Perkara Ibu LUPA Buat Selepas Dapat Baby, No 5 Dan 6 Paling Penting!
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Penjagaan ibu selepas bersalin, terutamanya untuk beberapa minggu pertama adalah penting. Ia harus menitikberatkan aspek fizikal dan juga mental.
Pun begitu terdapat beberapa rutin harian yang ada kalanya ibu terlupa untuk melakukannya selepas bayi dilahirkan.
Kalau ingin tahu apakah perkara tersebut, pastikan anda membaca perkongsian artikel ini.
Untuk mendapatkan lebih banyak info tentang Kehamilan, sila dapatkannya di sini.
Penjagaan ibu selepas bersalin: Rutin harian sering diabaikan
Berikut adalah 7 perkara penting yang perlu diberikan keutamaan oleh wanita selepas beranak:
Terlupa untuk makan adalah perkara biasa apabila anda sibuk melayani kerenah si kecil, tetapi ia adalah perkara yang tidak seharusnya terjadi.
Kekurangan nutrisi boleh melemahkan tenaga anda yang diperlukan untuk melaksanakan tanggungjawab sebagai ibu.
Pengambilan cecair harian juga perlu diperbanyakkan jika anda menyusu badan.
Proses penyusuan menghasilkan tindak balas hormon yang boleh meningkatkan rasa dahaga, jadi pastikan anda menyediakan botol air di sebelah semasa menyusukan si kecil.
2. Pengambilan vitamin pranatal, rutin harian yang dilupakan
Jika anda melakukan penyusuan eksklusif, badan memerlukan lebih banyak vitamin dan mineral berbanding semasa kehamilan.
3. Dapatkan tidur mencukupi, penting dalam penjagaan ibu selepas bersalin
Tidur amat penting dalam setiap aspek pemulihan. Disarankan apabila bayi tidur, anda juga mengambil peluang untuk melelapkan mata – walaupun hanya seketika.
Secara perlahan-lahan, ajar si kecil mengenai siang dan malam untuk membolehkan anda kembali ke corak tidur malam biasa.
4. Bersabar dalam proses penyusuan
Bagi mereka yang pertama kali bergelar ibu, penyusuan susu badan boleh mendatangkan kepayahan. Bahkan ia bukannya perkara mudah untuk mendapatkan bayi cara lekapan yang betul ditambah pula dengan kesakitan yang perlu ibu lalui.
Jika perlu, dapatkan rundingan bersama pakar laktasi untuk mendapatkan bantuan.
Rutin harian baharu dengan kehadiran si kecil pastinya memenatkan. Namun dalam apa juga keadaan, anda masih tetap perlu menjaga diri sendiri.
Ada kalanya jika anda melakukan terlalu banyak perkara semasa sedang berpantang, pendarahan lochia atau nifas mungkin meningkat kembali.
Dengarkan isyarat tubuh, berehatlah apabila memerlukannya. Berlebihan selepas beranak cenderung menyebabkan kecederaan, ketegangan otot serta rasa terharu dan kegelisahan.
Penjagaan ibu selepas bersalin #6. Mengabaikan kesakitan
Tahap kesakitan setiap wanita selepas bersalin berbeza – sama ada dalam aspek jenis dan tempoh.
Contohnya, kesakitan akan berbeza mengikut prosedur kelahiran – secara normal atau czer, mahupun jika anda mengalami sebarang komplikasi semasa bersalin atau selepasnya.
Tempoh kesakitan mungkin berlarutan selama berhari-hari atau berminggu-minggu. Ia berbeza bagi setiap individu dan dari 1 kehamilan ke kehamilan lain.
Jenis kesakitan normal selepas kelahiran termasuklah:
Kekejangan kerana rahim anda mengecut kembali
Sakit di kawasan antara faraj dan dubur
Rasa sakit di dalam atau di sekitar hirisan dan jahitan
Ketidakselesaan leher, belakang dan sendi
Kesakitan disebabkan payudara membengkak
Semasa tempoh penjagaan ibu selepas bersalin, kesakitan yang dialami berikut perlu mendapatkan pemeriksaan doktor:
Sakit kepala teruk dan tidak baik walaupun selepas pengambilan ubat atau yang menjejaskan penglihatan
Sakit bersama demam melebihi 38°C
Sakit semasa kencing dan bertambah teruk dari hari ke hari
Sakit pada bahagian tertentu payudara – terutamanya jika disertai demam atau kemerahan
Lelehan faraj berbau busuk
Sakit dan bengkak pada kaki
Sakit dada dan kesukaran bernafas
Sekiranya kesakitan yang dialami disertai dengan sebarang gejala luar biasa atau jika kesakitan bertambah teruk, berjumpalah doktor dengan segera.
Penjagaan ibu selepas bersalin #7. Menyembunyikan kesukaran
Ibu selepas bersalin yang berdepan kesukaran secara mental – anda tidak bersendirian.
Baby blues melanda hampir 80% wanita selepas bersalin. Ia boleh menyebabkan anda mengalami perasaan sedih, kebimbangan atau tekanan mendalam antara 10 hingga 14 hari pertama selepas melahirkan anak.
Jika selepas 2 minggu pertama, anda masih terasa tidak seperti diri sendiri, anda disaran melakukan penilaian doktor untuk keadaan kemurungan selepas bersalin – 1 daripada 5 individu mengalaminya.
Gejala kemurungan selepas bersalin termasuklah:
Rasa tersisih daripada keluarga atau rakan
Tidak menikmati perkara yang anda sukai
Meragui diri sendiri dalam hal berkaitan penjagaan asas bayi
Rasa terputus hubungan dengan bayi
Bimbang berlebihan bahawa anda mungkin akan mencederakan bayi
Kemurungan ini boleh berlaku kepada sesiapa tetapi risikonya lebih tinggi jika anda:
Tidak mendapat banyak sokongan selepas melahirkan
Mengalami komplikasi semasa bersalin
Masalah kesihatan dengan bayi
Berundinglah dengan doktor untuk mendapatkan kepastian mengenai keadaan diri.
Ibu & anak sama penting
Menjalani kehidupan dengan bayi baru lahir adalah perkara yang mencabar. Pun begitu, penjagaan ibu selepas bersalin tidak boleh diabaikan.
Jika mempunyai sebarang soalan atau kebimbangan tentang kesihatan diri atau bayi, doktor adalah sumber terbaik anda untuk mendapatkan nasihat.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Caring for Your Health After Delivery. https://my.clevelandclinic.org/health/articles/9679-postpartum-care, Accessed on April 25, 2022
What Really Helps You Bounce Back After Pregnancy. https://www.hopkinsmedicine.org/health/wellness-and-prevention/what-really-helps-you-bounce-back-after-pregnancy, Accessed on April 25, 2022
The New Mother: Taking Care of Yourself After Birth. https://www.stanfordchildrens.org/en/topic/default?id=the-new-mother—taking-care-of-yourself-after-birth-90-P02693, Accessed on April 25, 2022
Recovering From Delivery. https://kidshealth.org/en/parents/recovering-delivery.html, Accessed on April 25, 2022
Baby Blues After Pregnancy. https://www.marchofdimes.org/pregnancy/baby-blues-after-pregnancy.aspx, Accessed on April 25, 2022
Depression Among Women. https://www.cdc.gov/reproductivehealth/depression/index.htm#Postpartum, Accessed on April 25, 2022
Nursing Your Baby? What You Eat and Drink Matters. https://www.eatright.org/health/pregnancy/breast-feeding/nursing-your-baby-what-you-eat-and-drink-matters, Accessed on April 25, 2022
Optimizing Postpartum Care. https://www.acog.org/clinical/clinical-guidance/committee-opinion/articles/2018/05/optimizing-postpartum-care, Accessed on April 25, 2022
Taking Care of You. https://wicbreastfeeding.fns.usda.gov/taking-care-you, Accessed on April 25, 2022
Your post-pregnancy body. https://www.nhs.uk/conditions/baby/support-and-services/your-post-pregnancy-body/, Accessed on April 25, 2022
Normal Ke Faraj Berbau Ikan Busuk Selepas Bersalin? Ini Puncanya!
Ini Tip Penjagaan Bersalin Czer, No 7 Paling PENTING Kalau Tak Nak MEROYAN!
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.